## Pravilnik o stručnom nadzoru

### NN 2/2004 (8.1.2004.), Pravilnik o stručnom nadzoru

# HRVATSKA STOMATOLOŠKA KOMORA

26

Na teme­lju članka 57. stavak 2.
Zakona o stomatološkoj djelatnosti (»Narodne novine« br. 121/03 i članka 164.
stavak 2. Zakona o zdravstvenoj zaštiti (»Narodne novine« br. 121/03) Upravno
vijeće Hrvatske stomatološke komore (u da­lj­njem tekstu: Komora), na svojoj 3.
sjednici, održanoj 21. studenoga 2003. godine, uz suglasnost ministra nadležnog
za zdravstvo donosi

## PRAVILNIK

### O STRUČNOM NADZORU

I. OPĆE
ODREDBE

Članak 1.

Odredbama
ovoga Pravilnika, utvrđuju se vrste, način i sadržaj obav­lja­nja stručnog
nadzora nad radom doktora stomatologije koji obav­lja privatnu praksu i doktora
stomatologije u zdrav­stvenoj ustanovi i trgovačkom društvu koji obav­ljaju
stomato­loš­ku djelatnost, u pruža­nju zaštite građanima s obzirom na kvalitetu
i vrstu stomatoloških usluga

Članak 2.

Komora obav­lja stručni nadzor
kao pravna osoba s javnim ovlastima.

Članak 3.

Stručni nadzor odnosi se osobito
na:

–
provjerava­nje podataka iz upitnika;

–
organizaciju rada i način poslova­nja u stomatološkoj ordinaciji, grupnoj
praksi, zdravstvenoj ustanovi ili trgovačkom društ­vu;

–
stručne kvalifikacije doktora stomatologije i stomatološkog asistenta;

–
opis poslova, prava i obveza te odgovornosti stomatološ­kog asitenta;

–
provjerava­nje stručnog rada doktora stomatologije;

–
provjerava­nje poštiva­nja odredbi Kodeksa stomatološke etike i deontologije;

–
trajno usavršava­nje doktora stomatologije;

–
vođe­nje i čuva­nje stomatološke dokumentacije.

Članak
4.

Stručni
nadzor obav­lja se s namjerom da se:

– nadzire stručni rad doktora
stomatologije;

– koriste stručno priznate
metode i dostignuća stomatološke znanosti;

– nadzire primjena etičkih i
deontoloških načela;

– utvrdi da li se provode
stručni naputci i preporuke;

– utvrdi da li se primje­njuju
metode za pobo­ljša­nje kvalitete rada doktora stomatologije;

– nadziru druga pita­nja
značajna za utvrđiva­nje i ocje­njiva­nje kvalitete rada i načina ostvariva­nja
stomatološke zaštite;

– provodi savjetova­nje s
doktorom stomatologije.

II. POVJERENSTVO ZA OBAVLJANJE STRUČNOG NADZORA NAD RADOM
DOKTORA STOMATOLOGIJE

Članak 5.

Za obav­lja­nje stručnog
nadzora, pri Komori se osniva Povjerenstvo za obav­lja­nje stručnog nadzora nad
radom doktora stomatologije (u da­lj­njem tekstu: Povjerenstvo), koje je sastav­ljeno
od najma­nje tri člana, od kojih je jedan tajnik Komore.

Članove
Povjerenstva iz stavka 1. ovoga članka imenuje Izvršni odbor Komore, a
predsjednika Povjerenstva Upravno vije­će Komore.

Povjerenstvo
iz stavka 1. ovoga članka obav­lja sljedeće poslove:

–
donosi listu doktora stomatologije koji provode stručni nadzor;

–
donosi stručna mjerila za obav­lja­nje stručnog nadzora;

–
izrađuje prijedlog godiš­nje­g programa stručnog nadzora, koje­g donosi Izvršni
odbor Komore;

–
izrađuje obrazac upitnika te ostale obrasce za provođe­nje stručnog nadzora;

–
vodi evidenciju o obav­ljenom stručnom nadzoru i pred­loženim, odnosno poduzetim
mjerama;

–
izrađuje godiš­nje izvješće o obav­ljenom stručnom nadzoru;

–
koordinira provođe­nje stručnog nadzora sa zdravstvenom inspekcijom
Ministarstva nadležnog za zdravstvo;

–
obav­lja i druge poslove u skladu sa Statutom i općim aktima Komore.

Povjerenstvo
na svojoj prvoj sjednici donosi Poslovnik o načinu rada.

Članak
6.

Za
provođe­nje svakoga pojedinog stručnog nadzora, predsjednik Povjerenstva, na
teme­lju liste iz članka 5. stavak 3. alineja 1. ovoga Pravilnika, imenuje
jednog doktora stomatologije za obav­lja­nje stručnog nadzora. U slučaju
potrebe, a osobito kod provođe­nja izvanrednoga stručnog nadzora, predsjednik
Povje­renstva može imenovati više doktora stomatologije.

Doktor
stomatologije koji obav­lja stručni nadzor mora:

–
biti član Komore i imati odobre­nje za samostalan rad (licencu),

–
imati isti stupa­nj zva­nja, kao i doktor stomatologije, čiji se rad stručno
nadzire;

–
imati najma­nje 5 godina radnog iskustva u struci (kao polivalentni ili doktor
stomatologije specijalist).

III. VRSTE
STRUČNOG NADZORA

Članak 7.

Stručni nadzor može biti
redoviti i izvanredni.

1. REDOVITI STRUČNI NADZOR

Članak 8.

Redoviti stručni nadzor obav­lja
se na teme­lju godiš­nje­g programa, koje­g na prijedlog Povjerenstva donosi
Izvršni odbor Komore, najkasnije do 1. prosinca tekuće godine za sljedeću
godinu.

Godiš­nji program iz stavka 1.
ovoga članka objav­ljuje se u glasilu Komore.

Redoviti stručni nadzor nad
radom doktora stomatologije, obav­lja se u pravilu jednom unutar šest godina.

Predsjednik Komore najma­nje
jednom godiš­nje podnosi ministru nadležnom za zdravstvo izvješće o provedenom
stručnom nadzoru.

2. IZVANREDNI STRUČNI NADZOR

Članak 9.

Izvanredni stručni nadzor obav­lja
se izvan utvrđenog godiš­nje­g programa.

Izvanredni
stručni nadzor obav­lja se u slučaju pisane i potpisane pritužbe na rad doktora
stomatologije, zahtjeva ministra nadležnog za zdravstvo te drugih državnih
tijela izvršne ili sudbene vlasti.

Izvanredni
stručni nadzor može se provesti i na teme­lju sazna­nja koja ukazuju na potrebu
izvanrednog stručnog nadzora (putem javnih medija i sl.).

Odluku
o potrebi provođe­nja izvanrednoga stručnog nadzora iz stavka 2. i 3. ovoga
članka, donosi predsjednik Povjerenstva.

IV.
POSTUPAK STRUČNOG NADZORA

1. NALOG O PROVOĐENJU
STRUČNOG NADZORA

Članak 10.

Sukladno
godiš­njem programu stručnog nadzora, predsjednik Povjerenstva donosi nalog o
provođe­nju svakog pojedinog stručnog nadzora.

Nalog
iz stavka 1. ovoga članka treba sadržavati podatke o doktoru stomatologije kod
koje­g će se obav­ljati stručni nadzor, podatke o doktoru stomatologije koji će
obav­ljati stručni nadzor, mjestu i vremenu obav­lja­nja stručnog nadzora te
druge podatke bitne za provođe­nje stručnog nadzora.

Članak
11.

Nalog
o provođe­nju stručnog nadzora mora se dostaviti dok­toru stomatologije nad
čijim će se radom obaviti stručni nadzor i doktoru stomatologije koji će
obaviti stručni nadzor, najkasnije 8 dana prije obav­lja­nja stručnog nadzora.

Izuzetno,
stručni nadzor se može obaviti i bez pisanog naloga, u slučaju kada to
zahtijeva hitnost, ali uz obaveznu prethodnu najavu telefonskim putem doktoru
stomatologije nad čijim će se radom obaviti stručni nadzor.

2. UPITNIK

Članak 12.

Uz nalog iz članka 10. ovoga
Pravilnika, doktoru stomatologije se dostav­lja i upitnik, koje­g je isti
obvezan popuniti te ga dostaviti doktoru stomatologije koji obav­lja stručni
nadzor, najkasnije tri dana prije početka obav­lja­nja stručnog nadzora.

Članak 13.

Upitnik iz članka 12. ovoga
Pravilnika naročito sadrži:

– opće podatke o stomatološkoj
ordinaciji, grupnoj praksi, zdravstvenoj ustanovi ili trgovačkom društvu
(naziv, vrsta stoma­to­loške djelatnosti, radno vrijeme);

– podatke o broju pacijenata
kojima pruža stomatološke usluge;

– podatke o vrsti i opse­gu
stomatološke zaštite;

– podatke o prostoru, opremi,
broju i stručnoj spremi zaposlenih,

– podatke o načinu vođe­nja
stomatološke dokumentacije;

– druge podatke.

3. NAZOČNOST

Članak 14.

Tijekom obav­lja­nja stručnog
nadzora, obvezna je nazočnost doktora stomatologije nad čijim se radom provodi
nadzor.

Ukoliko se stručni nadzor obav­lja
u zdravstvenoj ustanovi ili trgovačkom društvu, u stručnom nadzoru ima pravo
sudjelovati i odgovorna osoba te zdravstvene ustanove ili trgovačkog društva.

Stručnom nadzoru može nazočiti i
predstavnik podnosite­lja zahtjeva za provođe­nje izvanrednoga stručnog nadzora
te druge osobe čija se nazočnost, prema miš­lje­nju predsjednika Povjerenstva,
ukaže potrebnom za provođe­nje stručnog nadzora.

4. TIJEK STRUČNOG NADZORA

Članak 15.

Doktor stomatologije nad čijim
se radom obav­lja stručni nadzor obvezan je omogućiti obav­lja­nje stručnog
nadzora i pružati sve potrebne podatke i obavijesti.

Ukoliko doktor stomatologije iz
stavka 1. ovoga članka odbije ili onemogući obav­lja­nje stručnog nadzora, doktor
stomatologije koji provodi stručni nadzor obvezan je podnijeti prijavu Časnom
sudu prvog stup­nja pri Komori i zdravstvenoj inspekciji ministarstva nadležnog
za poslove zdravstva, najkasnije u roku od 8 dana od dana obav­ljenoga stručnog
nadzora.

Članak 16.

Doktor stomatologije koji
provodi stručni nadzor, obvezan je isti obaviti u najkraćem mogućem roku,
pazeći pri tome da svojim postupcima ne ometa redovan rad doktora stomatologije
nad čijim se radom provodi nadzor.

Ukoliko doktor stomatologije
nije u mogućnosti obaviti stručni nadzor tijekom jednog radnog dana, pojedine
rad­nje može obaviti i kasnije, ali najkasnije u roku od 30 dana od dana
započetoga stručnog nadzora.

Članak 17.

Podaci za koje sazna doktor
stomatologije u obav­lja­nju stručnog nadzora smatraju se službenom tajnom.

Članak 18.

Stručni nadzor se obav­lja prema
s­ljedećem tijeku:

– s doktorom stomatologije
razgovara se o općim pita­njima vezanim uz obav­lja­nje stomatološke
djelatnosti;

– provjeravaju se podaci iz
upitnika;

– na osnovu uvida u stomatološku
dokumentaciju, provjerava se stručnost rada doktora stomatologije,

– razgovara se o uočenim
pogreškama te o odnosu doktora stomatologije prema pacijentima;

– savjetuje se doktor
stomatologije.

Članak 19.

Nakon obav­ljenoga stručnog nadzora,
doktor stomatologije koji provodi stručni nadzor sastav­lja zapisnik, koji mora
sadržavati:

– pravni teme­lj za obav­lja­nje
stručnog nadzora;

– podatke o doktoru
stomatologije koji provodi stručni nadzor;

– mjesto, vrijeme i traja­nje
stručnog nadzora;

– podatke o doktoru
stomatologije kod koje­g se obav­lja stručni nadzor (ime i prezime,
specijalizacija, naziv radnog mjesta i dr.);

– podatke o drugim osobama koje
su nazočne stručnom nad­zoru;

– nalaz i miš­lje­nje o obav­ljenom
stručnom nadzoru te prijed­log mjera;

– očitova­nje odnosno prigovor
doktora stomatologije nad čijim se radom provodi stručni nadzor.

Zapisnik mora potpisati doktor
stomatologije nad čijim se radom provodi stručni nadzor i doktor stomatologije
koji provodi stručni nadzor te druge osobe koje su bile nazočne pri obav­lja­nju
stručnog nadzora. Sve nazočne osobe zadržavaju po jedan primjerak zapisnika.

Članak 20.

Doktor stomatologije koji
provodi stručni nadzor, obvezan je najkasnije u roku od 3 dana po obav­ljenom
stručnom nadzoru dostaviti zapisnik Povjerenstvu, koje donosi rješe­nje o
mjerama za otkla­nja­nje utvrđenih nepravilnosti i nedostataka s rokom izvrše­nja
mjera.

Po
proteku roka iz stavka 1. ovoga članka, doktor stomatologije obav­lja ponovni
stručni nadzor, na kojem utvrđuje da li je doktor stomatologije nad čijim je
radom obav­ljen nadzor, otklonio nepravilnosti i nedostatke.

Ukoliko
se utvrdi da doktor stomatologije nije otklonio nepravilnosti i nedostatke,
doktor stomatologije koji obav­lja stručni nadzor, obvezan je najkasnije u roku
od 3 dana po obav­ljenom ponovnom stručnom nadzoru, obavijestiti Povjerenstvo i
podnijeti prijavu Časnom sudu prvog stup­nja pri Komori.

Članak 21.

Ako se prilikom obav­lja­nja
stručnog nadzora utvrde nedostaci koji su u nadležnosti tijela Komore,
Povjerenstvo je obvezno najkasnije u roku od 15 dana po primitku zapisnika
podnijeti nadležnom tijelu Komore prijavu radi pokreta­nja postupka.

Ako se prilikom obav­lja­nja
stručnog nadzora utvrde nedostaci koji su u nadležnosti zdravstvene inspekcije,
Povjerenstvo je obvezno najkasnije u roku od 15 dana po primitku zapisnika
obavijestiti zdravstvenu inspekciju Ministarstva nadležnog za zdravstvo.

Članak 22.

Protiv rješe­nja iz stavka 1.
članka 20. ovoga Pravilnika, dok­tor stomatologije nad čijim se radom obav­lja
stručni nadzor te odgovorna osoba zdravstvene ustanove, odnosno trgovačkog
društva, imaju pravo prigovora Izvršnom odboru Komore u roku od 15 dana od dana
primitka rješe­nja.

Prigovor ne odlaže izvrše­nje
rješe­nja.

Izvršni odbor Komore mora
donijeti odluku o prigovoru najkasnije u roku od 30 dana po zaprima­nju istog.

Odluka Izvršnog odbora Komore je
konačna.

Članak 23.

Ukoliko Izvršni odbor Komore
utvrdi da je doktor stomatologije u obav­lja­nju stručnog nadzora propustio
poduzeti odgova­rajuće mjere ili prekoračio svoje ovlasti, razriješit će
doktora stomatologije s liste doktora stomatologije koji provode stručni
nadzor.

V. SREDSTVA ZA PROVOĐENJE
STRUČNOG NADZORA

Članak 24.

Sredstva za obav­lja­nje
redovitog i izvanrednoga stručnog nadzora osiguravaju se iz Državnog proračuna
Republike Hrvatske.

Naknada za obav­lja­nje stručnog
nadzora članovima Povjerenstva i doktoru stomatologije koji provode stručni
nadzor, biti će utvrđena troškovnikom, koje­g donosi Izvršni odbor Komore.

VI. PRIJELAZNE I ZAVRŠNE
ODREDBE

Članak 25.

Ovaj Pravilnik stupa na snagu
osmog dana od dana objave u »Narodnim novinama«.

Broj: 04/02
Zagreb, 21. studenoga 2003.

Predsjednik
Upravnog vijeća Komore
**Ivica** **Jak****ši****ć, dr****. stom****.,** v. r.

Pravilnik, NN 2/2004-26